  Туспуктӥз Максим Егоров Элина Кумачёва Уже интыянъя центръёсын пусъемын 6 сюрс 231 ужтэк кылемъёс. Со дыре ик вакансиос ог 3 поллы тросгес. Ужасьёс уката уг тырмо лэсьтӥськон, вуз карон, транспорт удысъёсын, гурт хозяйствоосын. — Та вакытэ ог 600 муртэ кутыны дась луэмзы сярысь ивортӥзы Ижысь «Калашников» концерн», механикая заводъёс, 500 муртлы кулэяське Вотка завод, — шуиз Тӧро. — Соосаз но, таяз но ужась профессиосын адямиосты сяна, ӧтё специалистъёсты но. Уж вань! Уждун но та заводъёс пичи уг ӵекто. А. Бречалов верамъя, шаерысьтымы 10 пала гурт хозяйствоосын шоро-куспо уждунэз 40 сюрслэсь ятыр ӝутыны быгатӥзы ни. Но ӧжыт ӧвӧл на сыӵе хозяйствоос, кытын уждунзы улыны чаклам минимумозь гинэ мырдэм вуэ. Озьы медаз луы шуыса, та югдурез элькун кивалтӥсьёс нимысьтыз чакласа возёно кариськизы.  